नोएडा में कोरोना के सिर्फ 6 नए केस मिले, UP के 16 जिलों में कोई केस नहीं मिला
गौतम बुद्ध नगर (नोएडा) में संक्रमण के कुल 6 नए केस मिले हैं जबकि सबसे ज्यादा 29 केस लखनऊ में मिले हैं।
लखनऊ: उत्तर प्रदेश में बुधवार को कोरोना वायरस संक्रमण के 310 नए केस मिले हैं। राज्य के कुल 16 जिले ऐसे हैं, जहां बुधवार को कोरोना वायरस संक्रमण का एक भी केस नहीं मिला है। वहीं, गौतम बुद्ध नगर (नोएडा) में संक्रमण के कुल 6 नए केस मिले हैं जबकि सबसे ज्यादा 29 केस लखनऊ में मिले हैं। राज्य सरकार के स्वास्थ्य विभाग ने यह जानकारी दी है।बुधवार को जारी स्वास्थ्य विभाग के आंकड़ों के अनुसार, बीते 24 घंटे में प्रदेख के भीतर कोरोना वायरस संक्रमण के 927 मरीज ठीक हुए, जिन्हें अस्पतालों से छुट्टी दे दी गई है। इसके साथ ही राज्य में कोरोना संक्रमण को हराकर ठीक होने वाले लोगों की संख्या बढ़कर 1674999 हो गई है।स्वास्थ्य विभाग के अनुसार, उत्तर प्रदेश में बीते 24 घंटे के दौरान 50 कोरोना मरीजों की मौत हुई, जिसके साथ ही यहां कुल मरने वाले लोगों की संख्या बढ़कर 21963 हो गई है। फिलहाल, राज्य में कुल 6496 एक्टिव केस हैं, जिनका इलाज किया जा रहा है।गौतम बुद्ध नगर में अभी तक कुल 62364 लोग कोरोना को हराकर ठीक हो चुके हैं जबकि 466 मरीजों की मौत हो चुकी है। यहां अभी कुल 149 एक्टिव केस हैं। वहीं, लखनऊ में कुल 235270 लोग ठीक हो चुके हैं जबकि कुल 2518 मरीजों की मौत हुई। यहां 393 एक्टिव केस हैं।उत्तर प्रदेश के अपर मुख्य सचिव (स्वास्थ्य) अमित मोहन प्रसाद ने बताया कि 'प्रदेश में रिकवरी रेट 98.3 % है। पिछले 24 घंटों में प्रदेश में 2,86,396 सैंपल्स की जांच की गई और अब तक कुल 5,41,45,947 सैंपल्स की जांच की जा चुकी है।'अमित मोहन प्रसाद ने बताया कि 'कल प्रदेश में कोरोना वैक्सीन की 4,08,731 डोज़ लगाई गई। अब तक 1,99,53,946 लोगों को वैक्सीन की पहली डोज़ और 38,75,540 लोगों को दूसरी डोज़ लगाई जा चुकी है। अब तक कुल 2,38,29,486 डोज़ लगाई गई है।'